**ანტონ I**

ანტონ I (1720–1788 წ.წ.), ერისკაცობაში თეიმურაზ ბაგრატიონი, იყო ქართველი საეკლესიო და სახელმწიფო მოღვაწე, საქართველოს კათალიკოსი, მწერალი, მეცნიერი , ვახტანგ VI–ის ძმის მეფე იესესა და ერეკლე I–ის ასულის ელისაბედის ვაჟი.  
თეიმურაზი მამის გარდაცვალების შემდეგ (1727 წლიდან) იზრდებოდა თელავის სასახლეში თავის ბიძაშვილ ერეკლე I I –თან ერთად. მის აღზრდაში მონაწილეობდა დავითგარეჯის წინამძღვარი არქიმანდრიტი სპირიდონი. თეიმურაზმა მიიღო ფართო განათლება. მას დიდი საერო კარიერისთვის ამზადებდნენ. თუმცა ერთი შემთხვევის შემდეგ, მან ზურგი აქცია საერო მოღვაწეობას და ბერად აღიკვეცა:  
თეიმურაზი ქართლის თავადის გივი ამილახვრის ასულზე დანიშნეს, მაგრამ 1735 წელს თბილისში ლაშქრით შემოსულმა თამაზ–ხანმა (ნადირ–შაჰი) საცოლე წაართვა და გივი ამილახვარიც აიძულა დამორჩილებოდა მის ნებას. თავზარდაცემული თეიმურაზი ჯერ დავითგარეჯას შეეხიზნა, შემდეგ იმერეთს გადავიდა, ერთხანს რუსეთშიც იყო. 1738 წელს ბერად აღიკვეცა გელათის მონასტერში ანტონის სახელით.  
1744 წელს საქართელოს კათალიკოსად აირჩიეს. ანტონი შეუდგა ნიადაგშერყეული და შევიწროებული ქართული ეკლესიის გაძლიერებას. განსაკუთრებით გაააქტიურა ბრძლა სომეხ მონოფიზიტთა წინააღმდეგ. დაწერა ტრაქტატი – „მზასიტყვაობა“– მათ სამხილებლად. ანტონ კათალიკოსი აქტიურად იყო ჩართული საგანმანათლებლო საქმიანობაში.  
ანტონ I ევროპული ორიენტაციის მომხრე იყო და განსაკუთრებით დუახლოვდა თბილისში მყოფ კათოლიკე მისიონერებს. ამით ისარგებლა მისმა მოწინააღმდეგე ჯგუფმა, რომელსაც ზაქარია გაბაშვილი მეთაურობდა ანტონ I–ს გაკათოლიკება დასწამეს და „მწვალებლად“ აღიარეს. 1755 წელს მცხეთის საეკლესიო კრებამ ანტონი კათალიკოსობიდან გადააყენა.  
1763 წელს ერეკლე მეფის სურვილის თანახმად, საეკლესიო კრებამ ანტონი კვლავ კათალიკოსად აირჩია.  
ანტონის უშუალო მონაწილეობით 1762–1763 წელს განახლდა ვახტანგ VI–სეული სტამბა. შემდეგ ეს სტამბა რეორგანიზდა „ახალ სტამბად“. ანტონი ზრუნავდა ქართველთა განათლებაზე, დააარსა ჯერ თბილისის და შემდეგ თელავის სემინარიები. ამ სემინარიებისთვის თავად დაწერა „ქართული ღრამმატიკა“(1753 წელს), მოგვიანებით გადაამუშავა გრამატიკა და მეორე რედაქცია გაამზადა– 1767 წელს.  
დიდი წვლილი მიუძღვის ფიზიკის ტერმინოლოგიის დადგენაში, ერთხანს ასწავლიდა კიდეც ფიზიკას სემინარიაში,. მის ლექციებს ერეკლე I I ესწრებოდა თურმე.  
ანტონ პირველს მდიდარი ფილოსოფიურ–თეოლოგიური მემკვიდრეობა დაუტოვებია. „წყობილსიტყვაობაში“ ქართული ფილოსოფიურ–თეოლოგიური აზრის განვითარებაა მიმოხილული . ენციკლოპედიური ხასიათისაა „სპეკალი“, რომელიც ფილოსოფოსთა (არისტოტელეს, პლატონის, იოანე დამასკელის და სხვათა) შეხედულებებს განიხილავს. არისტოტელესა და პორფირიოსის შეხედულებათა ახსნა–განმარტების მიზნით დაწერა „კატიღორია–სიმეტნე“. ანტონ I-ს ეკუთვნის „ღვთისმეტყველება“, „მარტირიკა“ (ჰაგიოგრაფუილ თხზულებათა კრებული). „სადღესასწაულოში“ შესულია ჰიმნოგრაფიის ნიმუშები, თავად ანტონის მიერ დაწერილი რამდენიმე ჰიმნიც. ანტონს ეკუთვნის ისტორიული ნაშრომები: „მოკლე ისტორია საქართველოსი“, „ქართველ მეფეთა შთამომავლობა“, თარგმნა კურციუსის „ისტორია ალექსანდრე მაკედონელისა“.  
ანტონ I შეეცადა საქართველოში დაემკვიდრებინა ე.წ. სამი სტილის თეორია, რომლის თანახმადაც, „მაღალ მატერიაზე“ „მაღალი სტილით“ უნდა ეწერათ, ისტორიული თხრობა „საშუალო სტილს“ მოითხოვდა, საყოფაცხოვრებო მოვლენები – „დაბალ სტილს“. თვით ანტონი უმეტესად „მაღალი სტილით“ წერდა.

როგორც აღვნიშნეთ, ანტონ I ევროპული ორიენტაციის მომხრე იყო და განსაკუთრებით დაუახლოვდა თბილისში მყოფ კათოლიკე მისიონერებს (კაპუცინელთა ორდენი). მათთან ერთად გეგმავდა ანტონი საგანმანათლებლო და რელიგიურ განახლებას, სტამბის აღდგენასა და მთარგმნელობითი სკოლის ჩამოყალიბებას. ანტონისა და კათოლიკე ბერების ახლო ურთიერთობით ისარგებლა მისმა მოწინააღმდეგე ჯგუფმა, რომელსაც კარის მოძღვარი ზაქარია გაბაშვილი მეთაურობდა; ანტონ I-ს გაკათოლიკება დასწამეს და "მწვალებლად" აღიარეს. გადმოცემით ანტონის გაკათოლიკება უნებლიეთ გასცა ვინმე თავადის ქალმა, რომლის სულიერი მამა კათოლიკოსი იყო. ამ ქალის ვინაობას წყაროები არ ასახელებენ, მაგრამ ერთხმად ყვებიან, რომ ეს თავადის ქალი მძიმე ავადმყოფობის დროს კათოლიკურ ლოცვებს კითხულობდა, რასაც შესწრებია [თეიმურაზ I-](https://ka.wikipedia.org/wiki/%E1%83%97%E1%83%94%E1%83%98%E1%83%9B%E1%83%A3%E1%83%A0%E1%83%90%E1%83%96_I)ის ასული. ეს ფაქტი და ანტონის ერთად ჰყოფნა კაპუცინელ ბერებთან გამოიყენეს ზაქარია გაბაშვილმა და მისმა თანამოაზრეებმა ბრალდების წასაყენებლად. მცხეთის საგანგებო საეკლესიო კრებაზე [1755](https://ka.wikipedia.org/wiki/1755) ანტონი არ დაასწრეს, რათა სიტყვა არ მიეცათ მისი გამორჩეული განსწავლულების გამო, თუმცა კათოლიკოსი ამას ითხოვდა. მაშინ ანტონს ორჯერ ეწვიენ თეიმურაზისა და კრების მიერ წარგზავნილი ეპისკოპოსები. ანტონმა მათ პირდაპირ განუცხადა, რომ კათოლიკეა. მეფისა და კრების სახელით ეპისკოპოსები მას დაემუქრნენ და მოსთხოვეს მისი ახალი რწმენის უარყოფა, რაზედაც ანტონისგან უარი მიიღეს. ამის შეგეგად მცხეთის საგანგებო კრებამ ანტონი კათოლიკოსობიდან გადააყენა და ერთ-ერთ სოფელში გაუშვა, ხოლო მისი თანმხლები სამი ქართველ კათოლიკე სასულიერო პირი საჯაროდ დასაჯა. ამას მოჰყვა კათოლიკეთა დევნა 1755-1757 წლებში და განდევნა ქართლიდან.

[1756](https://ka.wikipedia.org/wiki/1756) ანტონ I [რუსეთსს](https://ka.wikipedia.org/wiki/%E1%83%A0%E1%83%A3%E1%83%A1%E1%83%94%E1%83%97%E1%83%98) გაემგზავრა, სადაც თავი იმართლა სინოდის წინაშე. [1757](https://ka.wikipedia.org/wiki/1757)-[1762](https://ka.wikipedia.org/wiki/1762) წლებში ვლადიმირის მთავარეპისკოპოსი იყო. [1763](https://ka.wikipedia.org/wiki/1763) წელს ერეკლე II-მ რუსეთიდან დააბრუნა იგი, ხოლო საეკლესიო კრებამ კვლავ აირჩია აღმოსავლეთ საქართველოს კათალიკოს პატრიარქად. მიუხედავად ყველაფრისა წიგნში "მიწყალეს" შესახებ, რომელიც ანტონმა საქართველოში ჩამოსვლამდე დაწერა, იგი ისევ რომის პაპის უპირატესობაზე საუბრობს. საგულისხმოა აგრეთვე ის გარემოება, რომ ანტონი ქართლში დაბრუნების შემდეგ ერეკლე II-ის პოლიტიკური გეზის გამო აღარ აჩენს არავითარ ღია ინტერესს კათოლიკეთა მიმართ და ცდილობს დაახლოებას რუსულ ეკლესიასთან, თუ არ ჩავთვლით მის ღია პროტესტს ერეკლე II-ის წინააღმდეგ 1775 წლის კათოლიკეთა დევნის დროს, რომელიც ანტონმა ამჯერად არა მარტომ გამოხატა, არამედ თავის სამღვდელოებას ერთად. თუმცა ამავე დროს ცნობილია მისი ფარული ურთიერთობა კაფუცინელებთან სიცოცხლის ბოლო წლებში. მისიონერები მათ მიერ ქართლიდან გაგზავნილ წერილებში იუწყებიან, რომ ანტონი კათოლიკედ გარდაიცვალა.

საქართველოში დაბრუნებისთანავე ანტონ I-მა განაგრძო ინტენსიური სახელმწიფო-საეკლესიო და სამეცნიერო-ლიტერატურული მოღვაწეობა. [1772](https://ka.wikipedia.org/wiki/1772) ერეკლე II-მ საგანგებო მისიით გაგზავნა რუსეთში, სადაც ანტონ I-ის უშუალო მონაწილეობით მომზადდა ნიადაგი [1783](https://ka.wikipedia.org/wiki/1783) წლის რუსეთ-საქართველოს ტრაქტატისათვის. მისი მეცადინეობის შედეგად [1762](https://ka.wikipedia.org/wiki/1762)-[1763](https://ka.wikipedia.org/wiki/1763) წლებში განახლდა ვახტანგ VI-ისეული სტამბა, [1782](https://ka.wikipedia.org/wiki/1782) წელს კი რეორგანიზებულ იქნა "ახალ სტამბად".

ანტონ I ყოველნაირად უწყობდა ხელს კალიგრაფიული სკოლების, ბიბლიოთეკების, თეატრის შექმნას, მხატვრობის, პოეზიისა და ხელოვნების სხვა დარგების განვითარებას; მკვიდრ ნიადაგზე დააყენა განათლების საქმე; ერეკლე II-ის დახმარებით თანდათან გარდაქმნა ნახევრად კერძო ეპარქიული დაბალი სასწავლებლები სახელმწიფო ტიპის სკოლებად, დიდი მონაწილეობა მიიღო ჯერ თბილისის ([1755](https://ka.wikipedia.org/wiki/1755)), შემდეგ კი თელავის ([1782](https://ka.wikipedia.org/wiki/1782)) სემინარიების დაარსებაში. ერეკლე II-თან ერთად შეიმუშავა სამი უმაღლესი სასწავლებლის დაარსების პროექტი (თბილისში, [გორსა](https://ka.wikipedia.org/wiki/%E1%83%92%E1%83%9D%E1%83%A0%E1%83%98) და თელავში). მან თვითონვე მოჰკიდა ხელი სახელმძღვანელოების შედგენის საქმეს, ამ მიზნით გამოიყენა თავისი ორიგინალური და ნათარგმნი წიგნები "ქართული ღრამმატიკა" ([1753](https://ka.wikipedia.org/wiki/1753); მეორე, მოკლე რედაქცია - [1767](https://ka.wikipedia.org/wiki/1767)), სხვადასხვა ავტორის შრომები ლოგიკის, მეტაფიზიკის, ფიზიკის და სხვ. დარგებში. ამათან "ქართული ღრამმატიკა" პირველი სრული სასკოლო გრამატიკა და ქართული ენის პირველი გრამატიკაც არის, სადაც, მიუხედავად უცხო ენების გრამატიკათა გავლენისა და იმ შეცდომებისა, რომელთაც ანტონ I ვერ ასცდებოდა იმდროინდელი ენათმეცნიერული აზროვნების პირობებში, ავტორი განსაცვიფრებელი ენობრივი ინტუიციის წყალობით ამჩნევს და აღნუსხავს ქართული ენისათვის ნიშანდობლივ მნიშვნელოვან მორფოლოგიურ და სინტაქსურ თავისებურებებს (მაგ., სახელობითი და მოთხრობითი ბრუნვების ფუნქციები, აკუზატივის უქონლობა, ზმნის მრავალპირიანობა).

ფიზიკის პირველი ჩვენამდე მოღწეული ქართული სახელმძღვანელოა აგრეთვე ქ. ვოლფის ნაშრომის თარგმანი ("Φისიკა თეორეტიკებრი ვოლфიუსისა"), რომლითაც ანტონ I თვითონ ასწავლიდა ფიზიკას თბილისის სემინარიაში (მის ლექციებს ერეკლე II-ც ესწრებოდა). მას დიდი ღვაწლი მიუძღვის ფიზიკის ქართული ტერმინოლოგიის დადგენაში. თარგმანს დართული აქვს 246 კომენტარი, რომლებიდანაც ჩანს, რომ ანტონ I ღრმად იყო განსწავლული ბუნებისმეტყველებაშიც.

ანტონ I-მა მდიდარი ფილოსოფიურ-თეოლოგიური და ლიტერატურული მემკვიდრეობა დატოვა. მან მყარ მეცნიერულ ნიადაგზე დააყენა ფილოსოფიური აზროვნება საქართველოში, ხელი შეუწყო კლასიკური ხანის ტრადიციების აღორძინებას. მის დოგმატიკურ-პოლემიკურ თხზულებაში "მზამეტყველება" საეკლესიო საკითხებთან ერთად განხილულია ფილოსოფიური პრობლემატიკაც. "წყობილსიტყვაობაში" (50-60-იანი წწ.) ქართული ფილოსოფიური-თეოლოგიური აზრის განვითარების თვალსაზრისით  განხილულია რუსთაველის, პეტრიწის, სარგის თმოგველის, ჩახრუხაძის,  სულხან-საბა ორბელიანის მემკვიდრეობა. თხზულების ერთ-ერთი თავი - "თჳს ქართუელთა სიბრძნის მოყუარეთა კაცთა მწიგნობართა" მოკლედ მიმოიხილავს ძველ ქართულ სასულიერო და საერო მწერლობას (ძირითადად XI-XVIII სს.). მის შვიდ ქვეთავში 40-მდე სასულიერო მწერლის მოღვაწეობაა განხილული. უკანასკნელი, VIII ქვეთავი საერო მწერლობას ეხება. თუმცა ანტონ I-ის ზოგი ცნობა არაზუსტია, ეს ნაშრომი, როგორც ქართული მწერლობის ისტორიული შექმნის პირველი ცდა, უაღრესად საყურადღებოა. საისტორიო ხასიათიაა "წყობილსიტყვაობის" V-VII თავები. ანტონ I-ის ენციკლოპედიურ ნაშრომში "სპეკალი" თავისებურად არის მორიგებული ეკლესია და "გარეშეთა", ე. ი. ფილოსოფოსთა, მოძღვრება; განხილულია  არისტოტელეს, პლატონის, ამონიოსის, პროფირიოსის,გრიგოლ ნოსელის, იოანე დამასკელის, მაქსიმე აღმსარებლის, პროკლეს, პეტრიწის, ალბერტ დიდის და სხვების შეხედულებები. "კატიღორია-სიმეტნე", რომელიც ანტონ I-მა ლოგიკის სახელმძღვანელოდ გამოიყენა, დაწერილია არისტოტელესა და პორფირიოსის შეხედულებათა ახსნა-განმარტების მიზნით. ანტონ I-მა ქართულად თარგმნა და კომენტარები დაურთო პორფირიოსის, ბაუმაისტერის, ვოლფის, ლაიბნიცის, აგრეთვე მხითარ სებასტიელის, სვიმონ ჯულფელისა და სხვების ნაწარმოებებს.

ანტონ I-ის "ღვთისმეტყველება" (4 ტომად, დამთავრებულია [1779](https://ka.wikipedia.org/wiki/1779)) გადმოკეთებული უნდა იყოს ფრანგული საღვთისმეტყველო ენციკლოპედიიდან. ავტორს გვერდი აუვლია ყველა იმ საკითხებისათვის, რომლითაც კათოლიკობა მართლმადიდებლობისაგან განსხვავდება. ანტონ I-ის ორიგინალური ჰაგიოგრაფიულ თხზულებათა კრებული "მარტირიკა" წარმოადგენს "საკითხავებს" წმინდანთა დღესასწაულებზე. ამ თხზულებებს, გარდა ლიტურგიკული დანიშნულებისა, გარკვეული მხატვრული ღირებულებაც აქვს. მნიშვნელოვანია ანტონ I-ის ჰიმნოგრაფიული მემკვიდრეობა. ქართველი წმინდანებისადმი მიძღვნილ იამბიკოებში (ბევრი მათგანი შეტანილია ანტონ I-ის მიერ შედგენილ "სადღესასწაულოში") იგი ჰიმნოგრაფიისათვის დამახასიათებელ რელიგიურ თემატიკასთან ერთად ავითარებს სამოქალაქო მოტივებს, ეხმაურება თანამედროვეობის საჭირბოროტო საკითხებს. აღსანიშნავია ანტონ I-ის იამბიკოების გარკვეული ვერსიფიკაციული სიახლე (რითმიანი იამბიკოები). თხზავდა იამბიკური საზომისაგან განსხვავებულ ლექსებსაც. ანტონ I-მა წვლილი შეიტანა ქართული ორიგინალური ჰომილეტიკის განვითარებაშიც. მისი ქანდაკებები და ეპისტოლური მემკვიდრეობა გამოირჩევა მხატვრული ოატატობით. ანტონ I-ს ეკუთვნის აგრეთვე საყურადღებო ისტორიული ნაშრომები "მოკლე ისტორია საქართველოსი", "ქართველ მეფეთა შთამომავლობა", თარგმნა კურციუსის "ისტორია ალექსანდრე მაკედონელისა".

ანტონ I შეეცადა საქართველოში დაენერგა სამი სტილის თეორია, რომლის თანახმად "მაღალ მატერიაზე" "მაღალი სტილით" უნდა ეწერათ, ისტორიის თხრობა "საშუალო სტილს" მოითხოვდა, საყოფაცხოვრებო მოვლენები - "დაბალ სტილს". თვით ანტონ I მეტწილად "მაღალი სტილით" წერდა. მის თხზულებათა ენას იოანე პეტრიწის ენის დიდი გავლენა ეტყობა.

ჯერ კიდევ [1740](https://ka.wikipedia.org/wiki/1740)-იანი წლებიდან ანტონ I-მა აღზარდა მრავალი მოწაფე-მიმდევარი და შექმნა მთელი სკოლა, რომელმაც ღრმა კვალი დაამჩნია იმდროინდელ ქართული საზოგადოების ცხოვრებას, აზროვნებასა და მწერლობას. ამ სკოლის წარმომადგენლები იყვნენ იოანე გედევანიშვილი, ფილიპე ყაითმაზაშვილი, ამბროსი ნეკრესელი, გაიოზ და დავით რექტორები და მრავალი სხვა.

**ზაქარია გაბაშვილი (დაახლ. 1705 -1780 წწ.)**

ზაქარია იყო ორბელიანების მოძღვარი და მწერალ-მწიგნობარის თანამდებობასაც ასრულებდა. მის მიერ გადაწერილ სიგელში ვკითხულობთ: „მე, გაბაშვილს, დმანისის დეკანოზის შვილს, ზაქარიას დამიწერია“. XVIII საუკუნის შუა წლებში ზაქარია გაბაშვილი ქიზიყში მოღვაწეობდა და ბევრი ძალით გამაჰმადიანებული ქართველი კვლავ მოაქცია ქრისტიანობაზე. ამის შემდეგ დაინიშნა ის თეიმურაზ II-ის კარის მოძღვრად და მყისვე მოექცა იმდროინდელი კულტურული ცხოვრებისა და პოლიტიკური საქმიანობის შუაგულში. ზაქარიამ მოკლე დროში დიდი სახელი მოიპოვა. ის ქართულ საზოგადოებაში ცნობილი იყო როგორც კაცი, „დაღალული კატეღორიითა, დიალექტიკითა, ტოპიკებითა და სილოგიზმებითა“. მან უმოკლეს დროში ხელში აიღო უმაღლესი საეკლესიო მმართველობის სადავეები. „ბევრს ერიდებოდა მღვდლის გაბაანთ ზაქარიასი, რომლის ხელშიც არის მთელი სინოდი და ყველას მისი ხათრი აქვსო“ - წერდა საქრთველოდან რომს მისიონერი პატრი ლეონარდო. თეიმურაზ II-მ ზაქარიას განსაკუთრებული ნდობა გამოუცხადა, ამიტომაც იყო, რომ იგი არც საერო საქმეებში ჩარევას ერიდებოდა, აქტიურობდა სამეფოს პოლიტიკურ და სახელმწიფოებრივ საქმიანობაში. მან დიდი როლი შეასრულა მეფის ოჯახურ ცხოვრებაში. ზაქარიას ჩარევით შეირთო თეიმურაზ მეფემ მეორე ცოლად ანახანუმ ბარათაშვილი. ამ წლებში უნდა დასახლებულიყო თბილისს ზაქარიას ოჯახი, რომელიც ეკონომიურადაც საკმაოდ გაძლიერებულა, სწორედ ამ დროს ემთხვევა გაბაშვილთა კალიგრაფიული სკოლის ინტენსიური საქმიანობაც. გაბაშვილთა გვარის კალიგრაფიული მოღვაწეობა XVII საუკუნეში დაწყებულა. ს. ჭიჭინაძე გაბაშვილების წინაპრად მიიჩნევს XVII საუკუნის ბოლოს რუსეთში მცხოვრებ ქართველ მწიგნობარს ლავრენტი გაბოვანს -გაბაშვილს, როელიც ნაყოფიერ სამწიგნობრო მუშაობას ეწეოდა საქართველოს გარეთ. XVIII საუკუნის 50-იანი წლებისთვის თბილისში გაბაშვილებმა აქტიური მწიგნობრული მუშაობა დაიწყეს. ისინი დაუკავშირდნენ სამეფო კარს, მჭიდრო ურთიერთობა დაამყარეს ლიტერატურისა და ხელოვნების წარმომადგენლებთან, მეგობრული და საქმიანი კონტაქტები გააბეს ორბელიანებთან, ხოლო ცნობილ მწიგნობარ მესხიშვილებთან მათი დამოკიდებულება პროფესიული ინტერესებით იყო გაპირობებული. ზაქარიას აღზევების შემდეგ უფრო გაიზარდა გაბაშვილთა გვარის ავტორიტეტი. მის უფროს ვაჟებს სწავლისა და განათლებისათვის მეტად ხელსაყრელი გარემო შეექმნათ, მათ აღზრდას მამა ხელმძღვანელობდა, მაგრამ მდგომარეობა შეიცვალა მას შემდეგ, როცა ზაქარია დაუპირისპირდა ახალგაზრდა ანტონ კათალიკოსს. ანტონის განმანათლებლურ მიზნებს მხარს უჭერდა ასაკით მისივე ტოლი ერეკლე, თუმცა მომავალ მეფეს მამისადმი ურჩობა აშკარად არ გამოუხატავს. ზაქარია მოძღვარი ეჭვით უცქერდა ანტონის განმანათლებლურ მოღვაწეობას. ზაქარიას და ანტონს შორის ბრძოლა დიდხანს გაგრძელდა, რამაც საბოლოოდ სერიოზული სახე მიიღო. აღნიშნული საკითხი ლიტერატურაში კარგადაა შესწავლილი. ერეკლე მეფესა და ანტონთან დაპირისპირება ზაქარიას ძვირად დაუჯდა. იგი 1764 წელს გაასამართლეს და მკაცრი განაჩენი გამოუტანეს, განკვეთეს მღვდლობიდან, შეაჩვენეს, სახლ-კარი და ქონება ჩამოართვეს. მასთან ერთად დაისაჯა მთელი ოჯახიც. დაუპატიმრეს უფროსი შვილები - იოსები და იოანე, ოჯახის მცირეწლოვანი წევრები კი სამეფო კარზე გადაიყვანეს. ზ. გაბაშვილმა თავშესაფარი რუსეთში ჰპოვა, იგი ვახტანგVI-ის შთამომავლებს მიადგა, რუსეთში 3 წელი დაჰყო, 1771 წელს დაბრუნდა საქართველოში, დაბინავდა იმერეთში, აქ მას ეგულებოდა ერეკლე II-ის მოწინააღმდეგეთა ბანაკი. იმერთა სამეფო გახდა დევნილი ზაქარიასათვის ყველაზე უფრო ახლო და საიმედო თავშესაფარი. სოლომონ პირველს აშინებდა ირაკლის გაძლიერება. საუკუნეების განმავლობაში გათიშული ქართლ-კახეთის შეერთება იმერთა მონარქს მთლიანად საქართველოს პოლიტიკურ სხეულს აგონებდა, ახალი გაერთიანების სტიმულად მიაჩნდა და მისი სამეფოს ბედიც ამ შემთხვევაში საფრთხეში მყოფად ეხატებოდა. მიუხედავად ფორმალური კეთილმეზობლური განწყობილებისა, იმერეთის სამეფო არსებითად ანტიქართლური ელემენტების თავშესაფარს წარმოადგენდა. რამდენადაც სოლომონის პოლიტიკა ირაკლის საწინააღმდეგო საქმიანობაში გამოიხატა, იმდენად ქართლ-კახეთის მეფის ყოველი უკმაყოფილო პირი იმერეთში პოულობდა საიმედო თავშესაფარს. ზაქარია გაბაშვილის იმერეთში დამკვიდრება მხოლოდ მის სურვილზე არ იყო დამოკიდებული. ნიჭიერი და განათლებული სასულიერო მოღვაწით, ალბათ, სოლომონ I-იც დაინტერესდა. მას ქართლ-კახეთის საერო და სასულიერო მთავრობის დაუძინებელი მტერი თავისი მიზნებისათვისაც ჭირდებოდა. ამ მოსაზრების დასამტკიცებლად საინტერესოა ქუთაისის საისტორიო არქივის ერთი დოკუმენტი, რომელიც თავადაზნაურთა დეპუტატთა საკრებულოს ოქმებში ინახება. აი, რას წერენ საკრებულოს წევრები: „Захария и Давид Габаевы, по приглашению царя Соломона, перешли на жительство в имеретию, где царь водворив их, пожаловал имение и крестянь.“ იმერეთში ზაქარიას ცხოვრების შესახებ ძალზე მცირე ცნობები მოგვეპოვება. ნ. მაისურაძე შენიშნავს: „ეს გარემოება უმთავრესად აიხსნება იმით, რომ ამ პერიოდში ანტონ კათალიკოსთან ზაქარიას ბრძოლა ძირითადში დამთავრებული იყო, ჩვენს მკვლევარებს კი ზაქარიას პიროვნება იმდენად აინტერესებდათ, რამდენადაც იგი ანტონის მოღვაწეობასთან იყო დაკავშირებული.“ იმერეთში ზ. გაბაშვილის მოღვაწეობა დიდად საინტერესოა. აქ იგი აქტიურად ჩაება სამეფოს ცხოვრებაში. საფიქრებელია, სოლომონ I-ს ამოძრავებდა ზაქარიასა და მისი ოჯახის იმერეთში დასახლებით წმინდა კულტურულ-საგანმანათლებლო ინტერესები. ცნობილია, რომ მისმა საშინაო და საგარეო პოლიტიკამ კეთილმყოფელი გავლენა იქონია ქვეყნის კულტურულ-ლიტერატურული საქმიანობის გამოცოცხლების საქმეში. ძველი ქართული მწერლობა ქუთაისში ვითარდებოდა, როგორც მეფე-დიდებულთა სასახლეებში, ისე ეკლესია-მონასტრებში. ლიტერატურულ ასპარეზზე გამოდიოდნენ როგორც აღმოსავლეთ ისე დასავლეთ საქართველოდან სხვადასხვა მიზეზით ლტოლვილი მწიგნობარნი. მათ შორის მკვეთრად გამოირჩეოდა თავისი ნიჭით, განათლებით ზაქარია გაბაშვილი. იმერეთში ზაქარია დიდის პატივით მიიღეს, უხვად დაასაჩუქრეს მამულებით. ზ. ჭიჭინაძის მოსაზრებით, მეფემ ზაქარიას ვინმე წულუკიძის მამულები უბოძა. ზაქარია ჩაება ლიტერატურულ ცხოვრებაში. მისი ორიგინალური შემოქმედების რამდენიმე ნიმუში შეიქმნა იმერეთში. 1774 წელს ზაქარია გაბაშვილმა დაწერა შესხმა-მილოცვა სოლომონ პირველისადმი. ნაწარმოების საერთო შინაარსი და ცალკეული თემები გვარწმუნებს, რომ სიტყვა მიძღვნილია ჩხერის ომიდან დაბრუნებული გამარჯვებული მეფისადმი. როგორც ნ. კანდელაკი შენიშნავს, ზაქარიას ეს ნაწარმოები ქართული სადღესასწაულო მჭერმეტყველების მეტად თავისებური და გამორჩეული ნიმუშია. ის სახოტბო ხასიათის ორიგინალური ორატორული ნაწარმოებია, რომელიც გამოიჩევა მშვენიერი, მხატვრული კაზმულობით. ზაქარია არაჩვეულებრივი აღმაფრენით მიმართავს მწყალობელ მეფეს და წრფელი აღტაცებით გამოხატავს საყოველთაო სიხარულს. აი, როგორ ულოცავს იგი მეფეს ოსმალეთთან გამარჯვებას: „ნამდვილ არსი ვიყო, ყოველს უსხეულოს სახეებს ჯარად შეგიყრი და მუდამ შენის ძლევა-გამარჯვების გალობას ტკბილ შეწყობილ კილოთი ვიგალობებ; საუკუნოება ვიყო, სამარადისოდ მეფობაშიდ დაგიცავ და სიკვდილის შავს დროსას შენს დიდებულს კარზედ არაოდეს მოუშვებ“ (H-926). 1774 წლის შემდეგ ზაქარიას სამეფო კარზე ვეღარ ვხედავთ, იგი საბოლოოდ დამკვიდრდა გელათის მონასტერში. აქ მას შეექმნა ხელსაყრელი პირობები კულტურულ-საგანმანათლებლო მუშაობისათვის. ლ. მენაბდე წერს: „მის დროს გელათში კულტურულ-ლიტერატურული ტრადიციები საკმაო სიმძლავრისა იყო და ზაქარიაც აქტიურად ჩაება მუშაობაში. ის წერდა წიგნებს, ამზადებდა ახალ ნუსხებს, ქართულ თარგმანებს უდარებდა ბერძნულსა და რუსულს“, ამასთანავე ქართული თარგმანების რუსულთან შემოწმებით ვალს უხდიდა საეკლესიო მწერლობის იმდროინდელ მოთხოვნებს. გელათის მონასტერში შექმნა ზ. გაბაშვილმა ასკეტიკური თხზულება ექვს ნაწილად, „სვინდისისა ლოცვა-განზრახვანი“ (H-1228). გელათის მონასტერში ზაქარიამ რამდენიმე საინტერესო ხელნაწერი წიგნი გადაწერა და შეამკო, იგი გელათში მუშაობდა მეფის ძესთან, იოსებ კათალიკოსთან ერთად. 1772 წელს გადაწერილი ლიტურღიისათვის (Q -331) ზაქარიას დაურთავს ანდერძი: „ბრძანებითა იოსიფ კათალიკოს მამამთავრისათა ერთობ ვიღვაწეთ და თანაშევწამენით ბერძენ როსიისა საპატრიარქოთა ლიტურღიათა და ესრეთ აღვავსეთ ნაკლი რაიმე და ყოვლითურთ განვასრულეთ. განიკარგა გაენათისა დიდისა ეზოსა შინა“. გელათში ზ. გაბაშვილის მოღვაწეობა ძალზე ინტენსიურო იყო. ზაქარიამ დასაბამი მისცა გაბაშვილთა ოჯახში კალიგრაფიული სკოლის შექმნას. „მისი მოღვაწეობა ღირდა მარტო ამ გელათური კალიგრაფიული სკოლის შექმნისათვის ხელნაწერთა ეგზომ შემკობა-განკარგვისათვის“. სიცოცხლის ბოლომდე იღვწოდა ზაქარია კულტურულ-ლიტერატურულ სარბიელზე. მან 1780 წელს დაწერა წინამძღვრის დავით ლასხიშვილის წყალობის წიგნი ვანის ეკლესიისადმი, სადაც ვკითხულობთ: „აღიწერა ხელითა ყოვლად უღირსითა ზაქარია მოძღვრისათა თვესა მაისსა კვ(26), ქრისტეს აქეთ ჩღპ (1780).“ 75 წლის ასაკშიაც ზაქარია გაბაშვილის ხელწერა არის ისეთივე დახვეწილი, ლამაზი თანაბარი ასოებით, გამორჩეული სიფაქიზით, როგორც ახალგაზრდობაში. ხანდაზმულობისას ზაქარია კიდევ უფრო მეტ დროს ანდომებდა ხელნაწერთა გადაწერას. გელათი - მისი სიცოცხლის ბოლო წლების ადგილსამყოფელი გახდა არაერთი ხელნაწერის გადაწერის ადგილი. ზაქარია გაბაშვილი გარდაიცვალა 1782 წლის 6 თებერვალს გელათში. დაკრძალულია მონასტრისავე ეზოში, მთავარი ტაძრის დასავლეთ კართან. მწარედ დაიტირა იგი მისმა ძმისწულმა ცნობილ შესხმათა შემთხზველმა ნიკოლოზ გაბაშვილმა. ზაქარია გაბაშვილმა თავისი ცხოვრებითა და მოღვაწეობით დიდი გავლენა იქონია შვილების შემდგომ ბედზე. გაბაშვილების მთელი ოჯახი, მათ შორის ზაქარიას მეუღლე, ქმართან ერთად, ეწინააღმდეგებოდნენ ანტონ I-ს, რის გამოც ისინი სასტიკად დაისაჯნენ. ოჯახში მოიშალა მწიგნობართა აღზრდის მრავალწლოვანი ტრადიცია. ზაქარიას შეჩვენებამ და უფროსი ვაჟების დაპატიმრებამ, ცხადია უარყოფითი გავლენა მოახდინა ოჯახის უმცროს შვილებზეც. ამ პერიოდში მათ მფარველად გამოუჩნდათ თეიმურაზ II-ის ქვრივი, ერეკლე II-ის დედინაცვალი, ანახანუმ დედოფალი. 1773 წლიდან, როდესაც ზაქარია უკვე დამკვიდრებული იყო ქუთაისში, მისი ოჯახის წევრებმა თავი მოიყარეს იმერეთში. ზაქარიას მეუღლე, როგორც ჩანს, ქართლში გარდაიცვალა. აღსანიშნავია წერილი ზაქარიას უმცროსი ვაჟის, ოსე გაბაშვილისა დედოფალ ანასადმი: „ერთი გლახაკი და უცხო და მწირი ობლობასა და განსაცდელსა შინა აღმზარდა მამამან ჩემმან ზაქარია მოძღვარმან“. ოსე ოჯახის წევრების დაქსაქსვის დროს მცირეწლოვანი იყო, და, ის რომ მამის გარეშე ქართლში გაზრდილიყო, მაშინ ვეღარ დაწერდა „აღმზარდა მამამან ჩემმანო“. როგორც ჩანს იგი მამასთან ერთად ქუთაისში დამკვიდრდა. ზაქარიას შეჩვენებისა და მისი რუსეთში გამგზავრების შემდეგ მალე მისი მეუღლე გარდაიცვალა. წყაროებიდან და მიმოწერიდან ვიგებთ, რომ ოჯახურ ტრავმას ჯანმრთელობა შეურყევია მისთვის. 1775-1776 წლებიდან ბესიკი იმერეთში გადმოვიდა. გაბაშვილები დასახლდნენ ქუთაისის უძველეს უბანში, ბაგრატის ტაძრისა და უქიმერიონის ციხის ახლოს. ნ.ნიკოლაძე წერს: „ცხოვრობდნენ გაბაშვილები ქუთაისში ციხისა და ბაგრატის ტაძრის ახლოს, წმინდა გიორგის ეკლესიის ირგვლივ“. ქუთაისის ჩრდილო-დასავლეთ ნაწილში, მდინარე რიონის მარცხენა ნაპირას მიმდებარე ტერიტორია გაბაშვილთა გორის სახელითაა ცნობილი. გაბაშვილის გორა ბესიკის მამული იყო. 1787 წელს დავით II-მ გაბაშვილებს თავადობა უბოძა. სამეცნიერო ლიტერატურაში გამოთქმულია მოსაზრება თითქოს გაბაშვილებს თავადობა ებოძათ უფრო ადრე, 1778 წელს, მაგრამ ამ მოსაზრებას ეწინააღმდეგება ერთი დოკუმენტი, რომელშიაც ბესიკი თავის თავს აზნაურად მოიხსენიებს: „აღიწერა ხელითა ჩვენის ერთგულის გაბაონის აზნაურისა ბესარიონის მიერ, თთვესა მაისს კა(21), წელსა ათასშვიდას ოთხმოცდაერთსა“. ეს არის ალექსანდრე ბატონიშვილის წყალობის წიგნი მიცემული თავად იესე ელისბარის თავდგირიძისადმი. ასევე აზნაურად იხსენიება ბესარიონ გაბაშვილი ზოგიერთ დოკუმენტშიაც. ბესიკ გაბაშვილს თავადობა დავით გიორგის ძის მეფობის დასაწყისში უბოძეს - ე.ი. 1787 წლის 1 მაისისათვის. ამ თარიღის შემდგომ შედგენილ და ჩვენამდე მოღწეულ საბუთებს, როგორც წესი, ხელს აწერს თავადი ბესიკ გაბაშვილი. მათი, ე.ი. გაბაშვილების გავლენა იმდენად დიდი იყო, რომ დავით გიორგის ძის გამეფებაშიც კი საკმაოდ დიდი როლი უთამაშიათ: სამეფო კარზე ბესიკსა და ელიზბარ ერისთავს უაღრესად დიდი გავლენა ჰქონდათ. დავით გიორგის ძეს ცოლად ჰყავდა მამუკა ორბელიანის ასული ანა, რომლის ოჯახთანაც გაბაშვილებს ჯერ კიდევ ქართლში ახლო ურთიერთობა ჰქონდათ. ასე რომ, დავით II-ის იმერეთში გამეფებამ გაბაშვილთა გვარის აღზევებას კიდევ უფრო შეუწყო ხელი. სამეფო კარზე მათ მაღალი თანამდებობები დაიჭირეს. ბესიკმა, რომელიც სოლომონ I-ის თავკაცთა სიაში ირიცხებოდა, ახლა უკვე ოფიციალურად პირველი მდივნის სახელი მიიღო, ხოლო 1787 წლის მაისიდან იგი ითვლებოდა იმერეთის მუდმივი წარმომადგენლობის ხელმძღვანელად რუსეთში. იმერეთში თავადებად იწოდებოდნენ არა მარტო ბესიკი და სვიმონი, არამედ ძმებიცა და ბიძაშვილებიც, თითოეულმა მათგანმა მაღალი თანამდებობები დაიკავეს და ქვეყნის ცხოვრებაში აქტიური პოზიცია დაიჭირეს. გაბაშვილთა მდგომარეობა იმერეთში შეიცვალა მას შემდეგ, რაც დავით არჩილი ძემ ტახტი დაიბრუნა (ერეკლეს შვილიშვილი). დავით არჩილის ძე (იგივე სოლომონ II) სასტიკად გაუსწორდა თავის მოწინააღმდეგებს, მაგრამ მაშინ გაბაშვილები არ დასჯილან. ისინი არც სოლომონ II-ისაგან იყვნენ წყალობას მოკლებული. მეფემ 1800 წელს დაუმტკიცა მათ დავით მეფისაგან ბოძებული თავადობის სიგელი. სოლომონ II ასევე სწყალობდა ბესიკის ძმებსაც. მდგომარეობა არსებითად შეიცვალა მაშინ, როდესაც გამწვავდა ურთიერთობა სოლომონ II-ესა და იმერთა ყოფილ დედოფალ, დავით მეფის ქვრივ, ანა ორბელიანს შორის. სწორედ ამ პერიოდში დაუპირისპირდნენ ზაქარია გაბაშვილის მემკვიდრენი ახალ მეფეს. 1803-1809 წლებში კიდევ უფრო გამწვავდა ვითარება. ანა დედოფალი იძულებული გახდა დახმარებისათვის რუსეთის იმპერატორისათვის მიემართა. ზაქარიას ვაჟები, რა თქმა უნდა, დედოფალს ემხრობოდნენ, რის გამოც დაისაჯნენ. როგორც ოსე გაბაშვილი წერს: „ერთგულებისათვის თქვენისა მოგვიღეს ყოველივე საცხოვრებელი და სოფლებიცა“. ამის შემდგომ, გაბაშვილებმა დაკარგეს ის პრივილეგიები, რომლებიც მათ ჯერ კიდევ დავით II-ის მეფობისას, ხოლო შემდეგ სოლომონ II-ის გამეფების ახლო ხანში ჰქონდათ. სოლომონმა გაბაშვილთა კუთვნილი სოფელი ხიმში თავად წულუკიძეს გადასცა. ზაქარია გაბაშვილს 8 შვილი ჰყავდა. როდესაც საეკლესიო კრების მიერ შეჩვენებული მოძღვარი რუსეთში გააძევეს, მაშინ მას შვილები წაართვეს. ამის შესახებ თვით ზაქარია წერს ასტრახანის ეპისკოპოსს, რომ „8 შვილი წამართვესო“. ამასვე იმეორებს ვახტანგVI-ის ძის გიორგისადმი გაგზავნილ ეპისტოლეში: „მე მტირალს ქართლი გამომაპარეს, ყვედრება, გმობა ზედ დამაყარეს, მეუღლის წართმას არ მიმაჴმარეს, შვილნი რვანიცა ერთ-ჟამ წამგვარეს“. გ.ლეონიძისა და ნ.მაისურაძის შრომებში, წარმოდგენილია ზაქარიას შვილები. ზაქარია გაბაშვილის შვილებია: იოსები, იოანე, ოსე, ნიკოლოზი, ბესიკი, ანტონი, სვიმონი, ზაქარია. საქართველოს ცენტრ. არქივში დაცული დოკუმენტი ზაქარიას შვილების რიგს ამ სახით წარმოგვიდგენს: „წყალობითა და მინდობითა, ტომთა დავითიანმან და თვით მოსახელემან მისმან იმერთა მეფემან დავით და ერთხორცმან ჩვენმან დედოფალთ დედოფალმან ანნა, ესე ამიერითგან დღეთა და ჟამთა საუკუნეთა გასათავებელი, უტყუარი, უმიზეზო, მტკიცე და შეუცვლელი წყალობის წიგნი დაგიწერეთ და გიბოძეთ შენ, ჩვენს ერთგულს და მარადის ოჯახის ჩვენისათვის თავდადებით ერთგულს და სისხლითა ვიდრემდე ნამსახურს გაბაშვილს ბესარიონს, ძმასა შენსა ოსეს, ანტონის, ნიკოლოზს, სვიმონს და ზაქარიას, სხვათა თქვენთა შვილთა და მომავალთა სახლისა შენისა შენისათა, ასე და ასე ვითარად, რომ შენ ჩვენზე მრავალი ნამსახური იყავი და ჩვენც ვინებეთ მაგიერი წყალობა და გიბოძეთ ხიმში, რომელიც ჩვენი სახასო მამული არის“. ამ სიგელში ჩამოთვლილ პირთაგან ბესიკის ძმად მხოლოდ ოსე უნდა მივიჩნიოთ. აქ გარკვევით წერია - „ძმასა შენსა ოსეს“ და შემდეგ ჩამოთვლილია ბესიკის ძმისშვილი ზაქარია და ბიძის დავითის ვაჟები: ანტონი, ნიკოლოზი, სვიმონი. სიგელი აგრეთვე გვამცნობს, რომ მეფემ მამული უბოძა არა მარტო ბესიკსა, ოსეს და დავითის ვაჟებს, არამედ „თქვენთა შვილთა და მომავალთა შვილთა და მომავალთა სახლისა შენისათაო“. ხოლო „სახლის შვილი“ და „მომავალი სახლის შვილი“ მხოლოდ ძმასა და მის შვილს როდი ნიშნავს. იმერეთში „სახლის შვილი“ ჰქვია ბიძაშვილსაც და გაუყოფელ ოჯახში მცხოვრებ მახლობელსაც. ამავე დროს ნ.მაისურაძის მოსაზრება, რომ „საეჭვოა მეფეს მამული მთელი გვარისათვის ებოძებინა და არა ერთი მამის შვილებისათვის, წყალობაც რომ განსაკუთრებით „სისხლითა ვიდრემდე ნამსახურის“ ბესარიონის სახელზე იყო გაცემული, ჩვენთვის ცნობილია რომ დავით II-მ თავადობა ბესიკსა და სიმონს ერთად უბოძა. ასე რომ, ზემოთმოტანილ სიგელის ტექსტში მეფეს სოფელი ხიმში უწყალობებია ბესიკისათვის, მისი ძმის ოსესათვის და ბესიკის ბიძაშვილების - ანტონის, სვიმონისა და ნიკოლოზისათვის. ამდენად, აქ ჩამოთვლილ პირთაგან ზაქარიას შვილებად მიჩნევა არა სწორედ მიგვაჩნია. ეს მოსაზრება უფრო დამაჯერებელი რომ იყოს, წარმოვადგენთ ჩვენს მიერ დაძებნილ და მიკვლეული მასალების საფუძველზე ცნობებს ანტონ, სვიმონ, ნიკოლოზ და ზაქარია გაბაშვილების შესახებ. სვიმონ გაბაშვილი, ცნობილი ისტორიული პირი, არის ბესიკის ბიძის დავითის ვაჟი, იგი დაიბადა 1763 წლის 13 მაისს. მის შესახებ საინტერესო ცნობებს გვაწვდის ვ. მაჭარაძე. იგი წარმოგვიდგენს ელჩობის პირვანდელი შემადგენლობის სიას, სადაც მოხსენებულია ორი პიროვნება: „მის უგანათლებულობისაგან კათალიკოსისაგან გამოგზავნილი ანტონ გაბაოვი და პერეოჩიკი ივანე მიქელაძე“, აქვე მკვლევარს მოტანილი აქვს ელჩობის 1791 წლის უწყისი, სადაც აღნიშნულია, რომ ბესიკის გარდაცვალების შემდეგ ელჩობის მეთაურობა მისცეს სვიმონ გაბაშვილს, ხოლო სვიმონის თანამდებობა, ბესიკის სიცოცხლეში დაიკავა რუსეთიდან ახლად დაბრუნებულმა ანტონ გაბაშვილმა ზაქარია გაბაშვილი (1707-1783 წ.წ.) თვალსაჩინო საეკლესიო მოღვაწე, მწიგნობარი და პედაგოგი აქტიურ მონაწილეობას იღებდა ქართლის კულტურულ და პოლიტიკურ ცხოვრებაში, ითვლებოდა საკმაოდ განათლებულ პიროვნებად. იოანე ბატონიშვილის სიტყვით, იგი „იყო ფილოსოფიისა სწავლათა შინა გამოცდილი და ღვთისმეტყველებასაცა მიწევნილი, მშვენიერი რიტორი და უცხო მოქადაგე ... მშვენიერი მწერალი და მთხზველი მაღალ ფრასსა ზედა; უცხო პიიტიკოსი და მღვდლობითა სრული.“ ზაქარიას ხელმძღვანელობით აღიზარდნენ მისი შვილები - იოსები, იოანე, ნიკოლოზი, ბესიკი, ოსე, ძმისწულები: ნიკოლოზი, სვიმონი, ანტონი, ზაზას ასული მაია, ოჯახის მახლობელი ისაკ და სხვები. როგორც გ. ლეონიძე წერს, ზაქარიას ჰქონდა საკუთარი ფილოსოფიური სკოლა, სადაც მრავალი ქართველი სწავლობდა „ხედვითა შინა ფილოსოფობითა,“ მათ შორის ანტონ I, მზეჭაბუკ ორბელიანი - ცნობილი პოლიტიკური მოღვაწე XVIII საუკუნისა; ისაკ მცირესთან ერთად მისი მოწაფე ყოფილა ჰიმნოგრაფი იოანე კახი. ცნობილია, რომ საკათალიკოსო მდივან-მწიგნობრობა გაბაშვილების საგვარეულო თანამდებობა ყოფილა. დიმიტრი მეღვინეთუხუცესისშვილი ზაქარიას თვლის ერეკლე მეფის აღმზრდელად და თავის ნაშრომში - „მეფობა და ცხოვრება ირაკლი მეორისა“ წერს: ერეკლე მეფის აღზრდა „ერწმუნა ბრძენთა მოძღვართა და მღვდელს ზაქარიას“ზ. გაბაშვილი(მამა ბესიკ გაბაშვილისა) ქართლის მეფის თეიმურაზ II-ის კარის მოძღვარი იყო. იგი, როგორც ქართული ეკლესიის ორთოდოქსული ფრთის მეთაური, დაუპირისპირდა კათოლიკოს ანტონ I-ს. კონფლიქტის საბაბად იქცა ანტონის მისწრაფება კათოლიკობისადმი. საეკლესიო კრებამ (1755) გაბაშვილის თაოსნობით ანტონი თანამდებობიდან გადააყენა და 1756 იგი რუსეთში გააძევეს. თეიმურაზ II-ის გარდაცვალების (1762) შემდეგ გაბაშვილის გავლენა სამეფო კარზე დაეცა. ერეკლე  II-მ ანტონი საქართველოს ეკლესიის მეთაურად აღადგინა (1764). გაბაშვილმა გააჩაღა ბრძოლა ანტონ I-ისა და ერეკლე II-ის წინააღმდეგ, რის გამოც იგი დააპატიმრეს. საეკლესიო კრებამ გაბაშვილი სარწმუნოების "გამრყვნელად" გამოაცხადა, შეაჩვენა და მღვდლობიდან განკვეთა. გაბაშვილი პატიმრობიდან გაიპარა და 1767 ჩავიდა ყიზლარში. 1768-1770 გაბაშვილი იმყოფებოდა მოსკოვსა და პეტერბურგში. აქ ის ბრალს სდებდა ანტონ I-ს სარწმუნოების ღალატში, მაგრამ სინოდმა მას მხარი არ დაუჭირა. იმედგაცრუებული გაბაშვილი 1771 იმერეთში დაბრუნდა. მალე გაბაშვილის მთელმა ოჯახმა თავი მოიყარა სოლომონ I-ის კარზე. გაბაშვილი ცხოვრობდა ქუთაისსა და გელათში. გაბაშვილი განათლებული და ძველი ქართული მწერლობაში განსწავლული პიროვნება იყო. მას ეკუთვნის პოეტური თხზულება - ვახტანგ VI-ის ძის, გიორგი ბატონიშვილის შესხმა "ლექსი ეტლზე, რომელ არიან ზოდიაქნი ბურჯნი" და სხვა. არსებობს მოსაზრება, რომ მასვე ეკუთვნის სატირული პოემა "კატისა და თაგვების ომი". გაბაშვილი 1750-1751წწ. მიუწვევიათ ერეკლე II-ის სტამბაში, სადაც მან ლიტერატურულად გამართა "კონდაკის" ტექსტი. გაბაშვილი იყო გელათის კალიგრაფიული სკოლის

XVIII ს.ის 40იან წლებში, ქართლკახეთის გაერთიანებისა და ერკლე IIის მოღვაწეობის შედეგად ქვეყანაში დაიწყოკულტურული აღორძინება. ამ დროს [თეიმურაზ II](https://qim.ge/teimuraz%20II.html)ის სამეფო კარზე მოღვაწეობდა მოძღვარი ზაქარია გაბაშვილი, ცნობილიქართველი პოეტის ბესიკის მამა, ავტორიტეტული საეკლესიო პირი, რომელიც ქართული ეკლესიის ორთოდოქსულ ფრთასწარმოადგენდა.

ზაქარიას განსწავლულობასა და დაუღალავ ღვაწლზე მიუთითებენ იოანე ბატონიშვილი თავის “კალმასობაში”“ძველთაფილოსოფიისა სწავლათა შინა გამოცდილი და ღვთისმეტყველებისაცა მიწევნილი, მშვენიერი რიტორი და უცხო მოქადაგე”,აგრეთვე ზაქარიას მოწაფე და შემდგომში მისი მოწინააღმდეგე [ანტონ I](https://qim.ge/anton%20I1.html),  თვით [ერეკლე II](https://qim.ge/erekle%20II.html).  იგი უაღრესად დიდი ავტორიტეტითსარგებლობდა სამეფო კარზე, აქტიურად მონაწილეობდა პოლიტიკურ და მეფის საოჯახო საქმეებშიც კი. როგორც ცნობილია, იგიუშუალოდ იყო ჩართული თეიმურაზის მეორედ დაოჯახებაში პირველი მეუღლის, დედოფალ თამარის გარდაცვალების შემდეგ.

ცხოვრების დასაწყისში ზაქარია და მისი მამა სამხრეთ საქართველოში მოღვაწეობდნენ. კ. კეკელიძე მიუთითებს ორსიგელზე, სადაც ზაქარია მოხსენიებულია როგორც “დმანისის დეკანოზის შვილი, მღვდელი” და “ზაქარია დეკანოზი”. როდესაცკახეთში ლეკიანობამ იმძლავრა, ზაქარია გადასულა ქიზიყში და იქ ძალით გამაჰმადიანებული ქართველები ქრისტიანობაზემოუქცევია. იგი დაუცხრომელი სასულიერო მოღვაწე იყო. თავისი კონსერვატული მრწამსის მიუხედავად, ზაქარია დიდიგულმოდგინებით მესვეურობდა კულტურულ და საგანმანათლებლო წამოწყებებს, კერძოდ, საქართველოში სკოლებისა დასემინარიების გახსნას.

1750 წ. ზაქარია მიიწვიეს ერეკლე Iის სტამბაში, სადაც მან ლიტერტურულად გამართა “კონდაკის” ტექსტი. იგი ცნიბილიკალიგრაფიც იყო, მის მიერაა გადაწერლი ზუგდიდის მუზეუმში დაცული “კავშირნი ღვთისმეტყველებითნის” ნუსხა.

ზაქარია გაბაშვილი ანტონ I კათალიკოსის შეურიგებელი მოწინააღმდეგე იყო. მას მიაჩნდა, რომ ანტონის დაახლოებაკათოლიკე მისიონერებთან, რაც, ანტონის აზრით, ქვეყნაში ევროპული კულტურის შემოსვლასა და გავრცელებას შეუწყობდა ხელს,მართლმადიდებლური მრწამსის ღალატი იყო. ზაქარიამ ბევრი რამ გააკეთა ანტონის დასამხობად. იგი გადააყენესმღვდელმთავრობიდან და დააპატიმრესკათალიკოსი სოფ კავთისხევში იყო პატიმრად. 1756 წელს ანტონი აიძულეს მოენანიებინასაეკლესიო კრების წინაშე თავისი შეცოდებანი და რუსეთშიც გააძევეს. იმდენად დიდი იყო ზაქარიას ავტორიტეტი, რომ ამას ანტონის უპირველესი მფარველი  ერეკლე მეფეც კი ვერ აღუდგა წინ.

1760 წელს თეიმურაზ II გაემგზავრა მოსკოვს და იქ გარდაიცვალა 1762 წელს ერეკლე II  გაერთიანებული ქართლკახეთისსამეფოს მეთაური გახდა. მან დაუყოვნებლივ დააბრუნა საქართველოში ანტონ1(1764 წ) და მას დაუბრუნა კათალიკოსის პატივი.ზაქარია ისევ თავგამოდებით ებრძოდა მეფესა და კათალიკოსს. საეკლესიო კრებამ იგი განკვეთა.1767 წ. ზაქარია გაემგზავრარუსეთს. ცნობილია მისი შესხმამიმართვა ვახტანგ VIის ძის გიორგისადმი, რომელიც 16მარცვლოვანი ჩახრუხაული საზომითაადაწერილი, სადაც იგი ბატონიშვილს თავისი გასაჭირის შესახებაც უამბობს მე მტირალს ქართლი გამომაარეს, ყვედრება, გმობაზედ დამაყარესო”და დახმარებას სთხოვს. აქვე წერს, რომ მას რვა შვილი ჰყოლია “შვილნიცა რვანი ერთჟამ წამგვარესო“.

1768 წელს ზაქარიამ მოსკოვსა და პეტერბურგს ჩააღწია და იქ ვახტანგ VIის შთამომავლობას შეაფარა თავი. იგი უმაღლეს სინოდსაც არწმუნებდა ანტონ I-ის სარწმუნოებრივ ღალატში, თუმცა რუსეთში მის მცდელობას არ შედეგი არ მოჰყოლია,პირიქით, ზაქარია აიძულეს მოენანიებინა დანაშაული ანტონის წინაშე.

1771 წლიდან ზაქარია იმერეთშია, სადაც მას ეგულებოდა ერეკლესა და ანტონის მოწინააღმდეგეები. იგი 1780 წელსგარდაიცვალა ისე, რომ აღარც დაბრუნებულა თბილისში. ტანჯული მეამბოხე გელათშია დაკრძალული.

გიორგის შესხმის გარდა ზაქარიას დაუწერია სატირული პოემა “თაგვებისა და კატის ომი”, სადაც ალეგორიული სახითგადმოცემულია  ანტონ Iს დამხობის ამბავი. ეს პოემაც თექვსმეტმარცვლოვანი შაირითა დაწერა. იოანე შავთელის “აბდულმესიანის” ხელნაწერების შესწავლისას გამოვლინდა ერთი ეპიგონური სტროფი – “მსთავრე გონება”, რომელიც ხელნაწერის შ-1516-ის ცნობით, ზაქარია გაბაშვილს ეკუთვნის. ამავე ხელნწერში მოთავსებულია ორი თითო სტროფიანი

ლექსი, რომელთაც უძღვის ზედწერილი” “ზაქარია მოძღვრის თქმული”.

**სულხან-საბა ორბელიანი**

სულხან-საბა ორბელიანი 1658 წელს სოფელ ტანძიაში დაიბადა. შთამომავლობით დიდგვაროვანი ფეოდალი იყო. მამა — ვახტანგი, ქართლის სამეფოს მდივანბეგი იყო; დედა — თამარი ზაალ არაგვის ერისთავის ასული. სამეფო კარზე, რომელიც კულტურისა და განათლების ცენტრსაც წარმოადგენდა, ორბელიანი მეგობრობდა უფროს მამიდაშვილებთან, ვახტანგ V-ის (შაჰ-ნავაზის) განათლებულ ვაჟებთან: არჩილთან, ლევანთან, გიორგისთან (შემდეგში ქართლის მეფე გიორგი XI). ამ უკანასკნელს თავის სულიერ მოძღვრად მიიჩნევდა. მიიღო კარგი განათლება როგორც საერო, ისე სასულიერო დისციპლინებში. შემდეგში სამეფო კარზე მასვე დაევალა მომავალი ტახტის მემკვიდრის ვახტანგ ლევანის ძის (ვახტანგ VI) აღზრდა.  
ორბელიანი ჭაბუკობიდანვე ჩაება სახელმწიფოებრივ, სამწერლო და სამეცნიერო საქმიანობაში. იყო ირან-ოსმალეთის აგრესიის წინააღმდეგ გაჩაღებული ბრძოლის ერთ-ერთი თავკაცი და გიორგი XI-ისა და, მოგვიანებით, ვახტანგ VI-ის ახალი პოლიტიკური ორიენტაციათა ძიების ერთგული თანამდგომი. 1688 წელს, როცა ირანის შაჰმა გიორგი XI-ს მეფობა ჩამოართვა, რეპრესირებული ორბელიანი იძულებული გახდა გასცლოდა ქართლს. ერთხანს იმერეთში, შემდეგ სამცხეში იმყოფებოდა. 1698წელის 18 მარტს, როგორც ჩანს, პოლიტიკური მიზეზთა გამო, საბას სახელით ბერად აღიკვეცა დავითგარეჯის იოანე ნათლისმცემლის მონასტერში. 1703 წლიდან, ქართლის ახალი გამგებლის ვახტანგ VI-ის დავალებით, ორბელიანმა დიპლომატიური მისიით იმოგზაურა სხვადასხვა ქვეყანაში, მათ შორის საფრანგეთსა და იტალიაში (1713-1716). 1710 წლის 1 დეკემბრიდან - 1711 წლის 20 თებერვლამდე იმყოფებოდა ხვარასანში, ქაიხოსრო მეფესთან. სამშობლოში დაბრუნდა 1711 წლის 11 მაისს. 1712 წლის 23 აპრილიდან - 2 ნოემბრამდე ვახტანგ მეფესთან ერთად ისპაჰანში იმყოფებოდა. სამშობლოში დაბრუნდა 20 დეკემბერს. 1713 წლის 17 აგვისტოს საფრანგეთში „გაიპარა“, მოიარა პარიზი, ჟენევა, სიცილია და რომი. შეხვდა რომის პაპს კრანდუკს. უკან მობრუნებულს რომის პაპმა წმინდა ჯვრის ნაწილი, წმინდა კლემენტოს თავი და და სხვა მრავალი ნაწილი უბოძა. 1715 წლის 19 იანვარს კონსტანტინოპოლში ჩავიდა, სადაც შეუდგა „ლექსიკონის“ წერას, რომელიც 1716 წლის 20 იანვარს დაასრულ. სულხან-საბა ბავშვობიდანვე ჩაება სახელმწიფოებრივ, სამწერლო და სამეცნიერო საქმიანობაში. იყო ირან-ოსმალეთის აგრესიის წინააღმდეგ გაჩაღებული ბრძოლის ერთ-ერთი თავკაცი. საქართველოს შინაური არეულობის გამო, რეპრესირებული ს. ს. ორბელიანი იძულებული გახდა გასცლოდა ქართლს და, როგორც ჩანს, პოლიტიკურ მიზეზთა გამო, საბას სახელით ბერად აღიკვეცა დავით გარეჯის იოანე ნათლისმცემლის მონასტერში. გარკვეული პოლიტიკური მოსაზრებით ორბელიანმა კათოლიკური აღმსარებლობა მიიღო.

სულხან-საბა ორბელიანის განმანათლებლური მოღვაწეობა, მწერლობის აღორძინებასთან ერთად, მიზნად ისახავდა სამეცნიერო დარგების განვითარებას. ენციკლოპედიურ ელემენტებს შეიცავს მისი "ქართული ლექსიკონი" ("სიტყვის კონა", 1685 – 1716), რომელიც იმ დროისათვის მოწინავე მეთოდოლოგიით გამოირჩევა. მასში ასახულია ქართული სალიტერატურო ენის, კერძოდ, ლექსიკის განვითარების ძირითადი ეტაპები, გაბედულად შემოაქვს ცოცხალ, სასაუბრო მეტყველებაში დადასტურებული ენობრივი ფაქტები.

ს. ს. ორბელიანის ორიგინალურ თხზულებათაგან უმნიშვნელოვანესია იგავ-არაკთა კრებული "სიბრძნე სიცრუისა" (1686 – 1695 წწ.). იგი თავის იგავებში ძირითადი იდეური მიზანდასახულობის გამოკვეთას ემსახურება. აღსანიშნავია, რომ რიგი იგავ-არაკებისა თვითონვე შეთხზა.

ქართული დოკუმენტური პროზის ერთ-ერთი პირველი და უნიკალური ნიმუშია ს. ს. ორბელიანის "მოგზაურობა ევროპაში", რომელიც დღიურების ფორმითაა დაწერილი. შემორჩენილია მხოლოდ საფრანგეთის, თურქეთისა და იტალიის ქალაქთა აღწერილობა.

ს. ს. ორბელიანმა დიდი წვლილი შეიტანა ქართული სასულიერო მწერლობის განვითარებაშიც. ქრისტიანული მოძღვრების ძირითადი დოგმებია გადმოცემული მის სასწავლო-აღმზრდელობითი დანიშნულების თხზულებაში "სამოთხის კარი". განსაკუთრებული მნიშვნელობა აქვს ორბელიანის ქადაგების კრებულს, ე. წ. "სწავლანს", რომელიც გარკვეულ იდეურ კავშირს ამჟღავნებს იგავ-არაკთა კრებულთან, კერძოდ, "სიბრძნე სიცრუისა"-სთან. მასვე ეკუთვნის ჰიმნოგრაფიული თხზულებანი; დიდი წვლილი მიუძღვის ბიბლიის შესწავლა-რედაქტირებაში. ამ მხრივ აღსანიშნავია "ქილილა და დამანა". მანვე გალექსა ამ კრებულში ვახტანგ VI მიერ პწკარედის სახით გადმოღებული სპარსული ლექსები. იგი ქართული ლექსის ნოვატორადაც მოგვევლინა და ერთმა პირველთაგანმა სათავე დაუდო ქართული ლექსის რეფორმაციას.

<https://burusi.wordpress.com/2009/11/06/sulkhan-saba-orbeliani-3/> ესეც ნახეთ.